Žemės Draugai

Žemės Draugai (, FoEI) – daugiau nei 70-ies pasaulio šalių aplinkosaugos organizacijas vienijantis tinklas. Kilo iš 1969 m. San Fransiske David Brower įkurtos organizacijos Friends of the Earth.

Žemės Draugų būstinė įsikūrusi Amsterdame.

 Istorija 

Pirmąją Friends of the Earth organizaciją įkūrė aplinkosaugos aktyvistas David Brower 1969 m. San Fransiske. Kitais metais susikūrė padaliniai Didžiojoje Britanijoje ir Prancūzijoje, o 1971 m. – Švedijoje. Tais pačiais metais visų keturių valstybių atstovai įsteigė federaciją Friends of the Earth International. Vėliau tinklas plėtėsi, apjungdamas panašias vertybes turinčias aplinkosaugines organizacijas įvairiose šalyse, ir šiuo metu vienija aktyvistus iš 77 valstybių bei turi apie 2 milionus palaikytojų.Peter Dauvergne. The A to Z of Environmentalism. Scarecrow Press, 2009, p. 75Helmut K. Anheier, Stefan Toepler. International Encyclopedia of Civil Society. Springer, 2009, p. 739

 Struktūra 

FoEI veikia kaip atskirų NVO federacija, koordinuoja jų veiklą, inicijuoja bendromis jėgomis vykdomas tarptautines akcijas. Nemažai FoEI priklausančių NVO vadinasi Žemės draugai vietine kalba, tačiau gali naudoti ir kitokius pavadinimus. Kiekviena FoEI narė veikia savarankiškai, tačiau sutinka laikytis bendrų vertybių, veiklos principų.Helmut K. Anheier, Stefan Toepler. International Encyclopedia of Civil Society. Springer, 2009, p. 740

 Veikla 

Pagrindiniai FoEI veiklos prioritetai:
 Klimato kaita
 Korporacijų poveikis aplinkai
 Genetiškai modifikuoti organizmai
 Miškų apsauga
 Viešieji finansai
 Prekyba ir jos įtaka aplinkai

Taip kreipia dėmesį į dykumėjimo, Antarkties, vandens taršos, kasybos, atominės energetikos problemas.

Siekiant tikslų įgyvendinimo naudojami įvairūs būdai: lobizmas, boikotai, švietimas ir kita.

 Finansavimas 

FoEI finansuojama iš savanoriškų narių įnašų, paramos teikiamos individualių asmenų, kompanijų, valstybės. Kiekviena FoEI priklausanti NVO finansavimą administruoja savarankiškai.Helmut K. Anheier, Stefan Toepler. International Encyclopedia of Civil Society. Springer, 2009, p. 740

 Nariai 

FoEI turi narių daugelyje pasaulio valstybių. Kai kurie pavyzdžiai:

 Friends of the Earth Australia (Australija)
 Friends of the Earth Europe (Europa)
 WALHI (Indonezija)
 FoE Japan (Japonija)
 Lietuvos žaliųjų judėjimas (Lietuva)
 Norges Naturvernforbund (Norvegija)
 Les Amis de la Terre France (Prancūzija)
 Priatelia Zeme Slovensko (Slovakija)
 Bund für Umwelt und Naturschutz Deutschland (Vokietija)

 Šaltiniai 

 Nuorodos 
 Oficialus puslapis

Kategorija:Tarptautinės aplinkos apsaugos organizacijos